Държавен вестник, бр. 95, 2025 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  95
 
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно 
равнище 
за 
придобиване 
на 
степен 
на 
професионална 
квалификация съгласно Закона за професионалното образование и обучение 
За придобиване на трета степен на професионална квалификация по професията 
„Асистиране в денталната медицина“ от Списъка на професиите за професионално образование 
и обучение (СППОО), утвърден от министъра на образованието и науката със Заповед № РД09-
2230 от 09.08.2024 г., изискванията за входящото минимално образователно равнище към 
кандидатите са: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна 
 
2. 
Описание на професията 
Професията „Асистиране в денталната медицина“ обхваща съвкупност от трудови 
дейности, които се изпълняват под ръководството и в тясно сътрудничество с лекар по дентална 
медицина, с цел осигуряване на цялостно и ефективно денталномедицинско обслужване. 
Придобилите квалификация по тази професия асистират пряко в предоставянето на дентална 
грижа в лечебни заведения за извънболнична помощ: амбулатории за първична медицинска 
помощ, индивидуална и групова практика за специализирана медицинска помощ, дентални и 
медико-дентални центрове, регистрирани съгласно Закона за лечебните заведения. 
Асистентът 
подпомага 
провеждането 
на 
профилактични 
прегледи, 
лечебни 
и 
възстановителни процедури, като участва активно в подготвителните и съпътстващите процеси 
на денталната интервенция. Той осигурява стерилност, ред и организация в работната среда, 
приготвя нужните инструменти, материали и апаратура за конкретната процедура, поддържа 
хигиената на кабинета и спазва утвърдените стандарти за контрол на инфекциите. Асистентът 
извършва административни дейности, като регистрация на пациента, попълване на медицинска 
документация, въвеждане на данни в дентален софтуер и оказване на емоционална подкрепа при 
нужда. 
Професията изисква добро познаване на медицинската терминология, структурите и 
процесите в денталната практика, както и познаване на законовите и етичните норми в системата 
на здравеопазването. Асистентът познава изискванията за защита на личните данни, работи с 
чувствителна информация и гарантира поверителност в комуникацията с пациентите. 
Дейностите се извършват с използване на ръчни и машинни инструменти – дентални 
турбини, смукатели, аспирационни системи, автоклави, ултразвукови уреди, инструменти за 
стерилизация, както и компютърна техника и специализиран софтуер. Работата се осъществява в 
амбулатории за първична медицинска помощ, индивидуална и групова практика за 
специализирана медицинска помощ, дентални и медико-дентални центрове, под формата на 
постоянна или смяна работа, често в условия на повишена хигиенна и биологична отговорност. 
Лицата, упражняващи тази професия, трябва да притежават отлични организационни и 
комуникативни умения, отговорност, дискретност, сръчност и психологическа устойчивост. 
Необходима е физическа издръжливост, внимание към детайла, способност за работа под 
напрежение, умения за адаптация към динамична среда и за ефективна работа в екип. Високо 
ценени са емпатията, културата на обслужване и уважението към пациента.